
	REPUBLIKA HRVATSKA
BJELOVARSKO-BILOGORSKA ŽUPANIJA
GRAD ČAZMA
 GRADSKO VIJEĆE  



KLASA: 121-15/23-01/03		 
URBROJ: 2103-2-05/01-23-1
Čazma, 25.5.2023.

Na temelju članka 31. stavak 2. i članka 31.a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 34. Statuta Grada Čazme („Službeni vjesnik“ broj 13/21), Gradsko vijeće Grada Čazme na 14. sjednici održanoj 25.05.2023. godini, donosi 

[bookmark: _Hlk135206140]ODLUKU 
o naknadi za rad članovima Gradskog vijeća Grada Čazme 


Članak 1.

Ovom Odlukom određuje se visina naknade za rad članovima Gradskog vijeća Grada Čazme te predsjednika Gradskog vijeća Grada Čazme.   
Članak 2. 
[bookmark: _Hlk134439697]Član Gradskog vijeća Grada Čazme dužnost obavlja počasno i za to ne prima plaću.
Član Gradskog vijeća Grada Čazme ima pravo na naknadu u skladu s odlukom predstavničkog tijela.
Član Gradskog vijeća Grada Čazme ima pravo na opravdani izostanak s posla radi sudjelovanja u radu predstavničkog tijela i njegovih radnih tijela, sukladno sporazumu s poslodavcem.
Članak 3.
U odredbama ove Odluke riječi i pojmovni sklopovi koji imaju rodno značenje bez obzira jesu li korišteni u muškom ili ženskom rodu, odnose se na jednak način na muški i ženski rod.
Članak 4.
Član Gradskog vijeća ima pravu na naknadu za rad u Gradskog vijeću, a određuje se u neto iznosu kako slijedi:
· predsjednik Gradskog vijeća: 63 EURA  po sjednici Gradskog vijeća
· vijećnik Gradskog vijeća: 42 EURA po sjednici Gradskog vijeća

Članak 5.

Članovi Gradskog vijeća koji ostvaruju naknadu prema odredbama ove Odluke, ne ostvaruju pravo na naknadu za rad u radnim tijelima Gradskog vijeća kao niti posebnu naknadu troškova prijevoza. 
Pravo na naknadu iz ove Odluke ne ostvaruju Gradonačelnik ni zaposleni u upravnim tijelima Grada Čazme, ustanovama kojih je Grad osnivač i tvrtkama u kojima Grad ima vlasnički udio.

Članak 6.

Temelj za isplatu naknade iz ove Odluke je evidencija prisutnosti na sjednici Gradskog vijeća. 
Prilikom isplate naknada iz ove Odluke, porezne obveze obračunavati će se u skladu s važećim zakonskim propisima.
Članak 7.
Članovi Gradskog vijeća koji su upućeni od strane predsjednika Gradskog vijeća ili gradonačelnika Grada Čazme na službeno putovanje u zemlji ili inozemstvu, a radi obavljanja poslova iz djelokruga Gradskog vijeća ili zastupanja Grada Čazme, imaju pravo na dnevnicu, naknadu troškova prijevoza i troškova noćenja, sukladno posebnom propisu kojim se uređuje porez na dohodak.
Putni nalog za službeno putovanje iz stavka 1. ovog članka odobrava gradonačelnik Grada Čazme. 
Članak 8.

Članovi Gradskog vijeća mogu se pismenim zahtjevom odreći neto iznosa naknade koja im je utvrđena ovom Odlukom.

Članak 9.

Novčana sredstva za naknade iz ove Odluke osiguravaju se u Proračunu Grada Čazme. 

Članak 10.

Stupanjem na snagu ove Odluke prestaju važiti Odluka o naknadi troškova nastalih obavljanjem dužnosti u tijelima Grada Čazme („Službeni vjesnik“ 28/01), Odluka o izmjenama i dopunama Odluke o naknadi troškova nastalih obavljanjem dužnosti u tijelima Grada Čazme („Službeni vjesnik“ 32/06) i Odluka o naknadi za rad predsjednika Gradskog vijeća Grada Čazme („Službeni vjesnik“ 44/21). 

 Članak 11.
Ova Odluka stupa na snagu osmog dana od dana objave u «Službenom vjesniku».

      	                                                                     PREDSJEDNIK GRADSKOG VIJEĆA:
		                                                               Branko Novković, mag.med.techn.  

